ตอบรับคำชม หันเหคำชมที่แฝงการประชดประชัน
คุณอาจจะรู้สึกว่าจะต้องพูดอะไรมากมายหลายสิ่งเวลาที่คนมากล่าวชม แต่บางครั้ง วิธีที่ดีที่สุดที่จะตอบรับคำชมก็คือการขอบคุณคนที่กล่าวชมคุณ  ลองพูดประมาณว่า "ขอบคุณ! ฉันรู้สึกดีมากเลยที่รู้ว่าคุณรู้สึกอย่างนั้น" หรือ “ขอบคุณ ฉันรู้สึกยินดีกับคำชื่นชมของคุณ” เป็นการตอบรับที่ใครๆ ต่างก็ยอมรับ ไม่ลืมที่จะยิ้มและมองตาคนที่กล่าวชมคุณขณะที่คุณขอบคุณเขา บางครั้งคนเราก็มีความต้องการที่จะบ่ายเบี่ยงหรือปฏิเสธคำชมด้วยการกลบเกลื่อนความพยายามหรือความสามารถของตน ภายใต้สถานการณ์เช่นนี้ คุณอาจรู้สึกอยากจะพูดว่า “ขอบคุณนะ แต่มันไม่ได้มีอะไรมากมายเลย” แม้มันดูเหมือนคุณกำลังถ่อมตัวเวลาที่คุณบ่ายเบี่ยงหรือปฏิเสธคำชม มันอาจทำให้คุณดูไม่มั่นใจหรือดูเหมือนคุณกำลังพยายามให้คนกล่าวชมคุณมากขึ้นอีก  แทนที่จะบ่ายเบี่ยงหรือปฏิเสธคำชม ให้คุณยอมปล่อยให้ตัวเองรู้สึกภูมิใจในสิ่งที่คุณทำสำเร็จ และแค่กล่าวว่า "ขอบคุณ" ดูว่าคุณรู้สึกอย่างไรเวลามีคนกล่าวชมคุณ การปฏิเสธหรือบ่ายเบี่ยงคำชมอาจจะเป็นตัวบ่งชี้ว่าคุณมีความเคารพตัวเองต่ำ เพราะการที่มีคนมาชมคุณอาจเป็นอะไรที่ขัดกับการมองตนเองในแง่ลบของคุณ หากคุณได้รับคำชมในสิ่งที่ได้มาจากการมีส่วนร่วมของคนอื่นๆ ด้วย ให้แน่ใจว่าคุณได้กล่าวถึงคนเหล่านั้นด้วยเช่นกัน อย่าเอาหน้าในความสำเร็จนั้นอยู่ฝ่ายเดียว พูดประมาณว่า “เราต่างร่วมกันทำงานชิ้นนี้อย่างหนักมาก ขอบคุณนะคุณรับรู้ถึงสิ่งนี้” นี่จะเป็นการกระจายคำชมให้แก่คนอื่นๆ ที่มีส่วนร่วมในความสำเร็จของคุณ บางครั้งคุณอาจรู้สึกอยากจะกลบเกลื่อนความสามารถของคุณโดยการกล่าวคำชมที่เพิ่งได้รับกลับไปให้เขาคนนั้น แต่คุณควรยับยั้งความรู้สึกนี้ไว้  การพูดประมาณว่า “ขอบคุณนะ แต่ฉันไม่เก่งเท่าเธอหรอก” จะให้ความรู้สึกว่าคุณไม่มั่นใจ และบางครั้งอาจฟังเหมือนคุณพยายามจะทำให้อีกฝ่ายที่ชมคุณดูด้อยกว่าด้วยซ้ำ อีกทั้งคำตอบแบบนี้จะให้ความรู้สึกว่าคุณกำลังประจบสอพลออีกฝ่าย แทนที่จะชมอีกฝ่ายกลับ ให้กล่าวตอบด้วยคำชมที่ไม่ดูเป็นการข่มอีกฝ่ายกลับไป เช่น อาจพูดประมาณว่า “ขอบคุณ! ฉันยินดีกับคำชมของคุณนะ ฉันว่าวันนี้คุณเองก็นำเสนองานได้เยี่ยมมากเช่นกัน!” อย่าถามหาคำอธิบายหรือให้เขากล่าวชมคุณอีกครั้ง การขอให้อีกฝ่ายพูดสิ่งที่เพิ่งพูดจบไปซ้ำ หรืออธิบายคำชมนั้นโดยละเอียดนั้นเสี่ยงต่อการที่คุณจะถูกมองว่าเป็นคนทะนงตัวหรือหลงตัวเอง รับคำชมไปตามนั้น และอย่าให้ใครต้องพูดชมเพิ่มเติมหรือถามหาคำอธิบาย คำชมที่แฝงการประชดประชันเป็นคำพูดที่แสดงถึงความไม่มั่นคงทางจิตใจ ซึ่งหมายให้เจ็บช้ำน้ำใจหรือเพื่อดูถูกอีกฝ่าย หากมีคนกล่าวคำชมเช่นนั้นกับคุณ เป็นไปได้มากว่าคำพูดนี้เกิดจากความไม่มั่นคงและการปฏิเสธความจริงของผู้พูดเอง แทนที่จะโกรธเกลียดคนที่พูดจาร้ายๆ ใส่คุณ ให้พยายามเข้าใจว่าทำไมเขาถึงเป็นคนขมชื่นได้เพียงนี้ การเข้าใจว่าคำชมที่แฝงการประชดประชันไม่ได้เกี่ยวอะไรกับคุณจะช่วยให้สามารถตอบสิ่งที่จะทำให้อีกฝ่ายหยุดพูดได้ เช่น ใครบางคนอาจจะกล่าวคำชมที่แฝงการประชดประชันโดยพูดว่า “ฉันก็อยากจะทำตัวสบายๆ ให้ได้เหมือนเธอทั้งที่บ้านเธอมันยุ่งเหยิงขนาดนี้!” คำพูดนี้อาจฟังดูเป็นคำชมแต่ที่จริงมันเป็นการพูดหยามเหยียดสภาพความเป็นอยู่ของคุณ มันเป็นสิ่งที่มากจากความต้องการของผู้พูดที่จะกล่าวอะไรหยาบคายเกี่ยวกับสภาพความเป็นอยู่ของบ้านคุณแทนที่จะปล่อยเรื่องนี้ให้ผ่านไป อย่าปล่อยให้คำชมที่แฝงการประชดประชันนั้นผ่านไปเหมือนไม่มีใครรับรู้ หากมีคนมากล่าวคำชมที่แฝงการประชดประชันกับคุณ ก็ให้เขารู้ว่าคุณทราบว่าสิ่งที่เขาพูดไม่ใช่คำกล่าวชม ลองพูดประมาณว่า “ฉันรู้ว่าคุณอาจตั้งใจให้มันฟังดูเหมือนคำชม แต่ฉันว่ามันไม่ใช่น่ะ มีอะไรที่คุณอยากจะพูดกับฉันมั้ย” การตอบแบบนี้จะช่วยให้คุณได้กล่าวตอบคำชมที่แฝงการประชดประชันนั้น และเริ่มเปิดการสนทนาถึงสาเหตุที่อีกฝ่ายมาพูดจาแบบนั้นกับคุณ หากมีคนมากล่าวชมคุณว่าคุณช่างโชคดีเหลือเกินในยามที่คุณคว้าความสำเร็จนั้นมาได้เอง จงอย่าขอบคุณเขา การที่คุณกล่าวขอบคุณในคำชมเช่นนั้น มันแปลว่าคุณยอมรับสิ่งที่เขาพูดกลายๆ ว่าคุณไม่ได้ทำงานหนักจนคว้าความสำเร็จนั้นมาได้ด้วยตัวเอง คุณไม่จำเป็นต้องหยาบคายหรือตอบอะไรก้าวร้าว แค่พูดอะไรง่ายๆ อย่าง “บางทีฉันคงโชคดี แต่ฉันก็คิดว่าความสำเร็จของงานนี้มาจากการทำงานหนักมากกว่าโชคช่วย”
ตอบอะไรง่ายๆ เข้าไว้. ยับยั้งความต้องการที่จะบ่ายเบี่ยงหรือปฏิเสธคำชม. กล่าวถึงคนอื่นๆ ที่ต่างก็สมควรได้รับคำชมเหล่านั้นด้วย. ชมอีกฝ่ายกลับอย่างจริงใจ แต่ไม่ฟังดูเป็นการข่มอีกฝ่าย. ยอมรับและตอบกลับคำชมตั้งแต่ครั้งแรกที่คุณได้ยินมัน. จำไว้ว่าคำชมที่แฝงการประชดประชันไม่ได้เกี่ยวกับตัวคุณ. กล่าวตอบคำชมที่แฝงการประชดประชัน. หันเหการกล่าวขื่นชมคุณสมบัติภายในที่คุณรู้สึกว่ามันไม่ถูกต้องนัก.
https://www.wikihow.com/Respond-to-a-Compliment https://www.wikihow.com/Respond-to-a-Compliment
Responding to a Compliment Redirecting a Backhanded Compliment